label_title: EM i håndbold 2010 (kvinder)
label_desc: Europamesterskabet i håndbold 2010 for kvinder var det 9. EM i håndbold for kvinder. Slutrunden med deltagelse af 16 hold blev afviklet i perioden 7. – 19. december 2010. Værtskabet for slutrunden var delt mellem Danmark og Norge, ligesom slutrunden ved VM i håndbold for kvinder i 1999 var. Forsvarende europamester var Norge efter sejren ved seneste EM i Makedonien. 